open-index/open-wikipedia-markdown huggingface dataset:
Hans Dedekam

**Hans Dedekam** (1872–1928) var en norsk kunsthistoriker og museumsmann.

Etter cand.mag. i 1898 fikk han jobb ved Nasjonalgalleriet, i avdelingen for kobberstikk og håndtegninger. Fra 1900 til 1909 var han ved Kunstindustrimuseet i Kristiania. I 1909 etterfulgte han Jens Thiis (1870–1942) som direktør ved Nordenfjeldske Kunstindustrimuseum i Trondheim, da Thiis hadde fått direktørjobben ved Nasjonalgalleriet. Dedekam gikk i 1919 tilbake til Kristiania for å etterfølge Henrik Grosch (1848–1929) som direktør for sin tidligere arbeidsplass, Kunstindustrimuseet. Dedekam tok initiativet til Vigelandsfontenen. Fra 1916 til sin død i 1928 jobbet han med bindet om tekstilene i Osebergfunnet, et arbeid han overtok etter funnets hovedutgraver Gabriel Gustafson (1853–1915), og som senere ble overtatt av Bjørn Hougen (1898–1976).

Han var sønn av byråsjef Hans Ellefsen Dedekam (1844–1912) og Thora Andrine Frederikke Wilhelmine Wilson (1848–1938). Dedekam giftet seg i Trondheim i 1914 med Anna Camilla Hansen (1886–1957), datter av hotelleier Carl Hansen og Cecilie Raanæs.
:''Se Dedekam (slekt) for mer om farsslekta.

## Utgivelser
* Kinesisk porcellæn i Christiania kunstindustrimuseum (1904–05), 
* Glasmaleriets æsthetik og historie (1908), 
* Nordiske kniplinger (1911)
* Om museumsordning (1904), 
* Hvitsøm paa Nordmøre (1914), 
* Gotik og geometriske systemer (1916 om Nidarosdomens restaurering), 
* Baldisholtæppet (1918), 
* Gammel trøndersk pottemakerkunst (1926)
* Kunstindustrimuseet i Oslo i femti år (1926)

## Referanser
Brigt Olav Gåsdal

**Brigt Olav Gåsdal** (født 16. august 1949) er en norsk lokalpolitiker for Arbeiderpartiet. Han var ordfører i Samnanger kommune i Hordaland fra 1991 til 1999 og varaordfører fra 2007 til 2015. I 2019 stilte han for tiende gang til valg til kommunestyret – og blei valgt inn. 

Gåsdal er pensjonist. Han har tidligere vært anleggsarbeider/skytebas i Statens vegvesen.

## Referanser
Ann Christin Hoen

**Ann Christin Hoen** (født 12. desember 1967) er en norsk lokalpolitiker for Arbeiderpartiet. Hun er varaordfører i Radøy kommune fra 2011 til 2015. Hun kom inn i kommunestyret ved valget i 2007.

Hoen er sanger og kordirigent og rektor ved kommunens musikk- og kulturskole.

## Referanser
Solveig Løvik Norevik

**Solveig Løvik Norevik**  (født 1. juni 1947) er en norsk lokalpolitiker for Arbeiderpartiet. Hun varvaraordfører i Høyanger kommune fra 2011 til 2015. Hun satt også tre perioder i kommunestyret før dette og en periode etter. Hun var også varamedlem til Sogn og Fjordane fylkesting.

Norevik var leder i Høyanger Arbeiderparti i seks år fram til våren 2020.

Norevik er utdannet helsefagarbeider, og har vært tilsatt i Høyanger kommune siden 1966, blant annet som styrer ved Kyrkjebø kvileheim. Fra 2002 har hun hatt permisjon for å være fylkesleder i Fagforbundet, der hun har vært tillitsvalgt siden 1970.

## Referanser
Erling Nesbø

**Erling Monrad Nesbø** (1954–2023) var en norsk lokalpolitiker for Arbeiderpartiet. Han var varaordfører i Aurland kommune fra 2011 til 2015. Før dette hadde han én periode i kommunestyret i Aurland (fra 2003) og to perioder i Ulvik i Hardanger (fra 1979).

Nesbø har det meste av sin yrkeskarriere vært tilsatt ved jernbanen. Han startet som sesongarbeider på Finse i 1970 og ble ansatt som banevokteraspirant året etter. Høsten 1977 ble han ansatt som baneformann på strekningen Finse–Myrdal.

Nesbø var aktiv i Finse Røde Korps Hjelpekorps fra våren 1972. Han fikk tildelt fortjenstmedaljer fra Hordaland Røde Kors og Norges Røde Kors for sin lange tjeneste.

Bare fem dager før han døde ble Nesbø tildelt Kongens fortjenstmedalje for sitt engasjement og arbeide på jernbanen, for Finse Røde Kors Hjelpekorps og sitt politiske engasjement for lokalsamfunnet både på høgfjellet og i Aurland.

Nesbø rakk også å bli forfattar og skreiv to bøker på slutten av sitt liv. Våren 2023 gav han ut boka "Fjellets sønner", som er ei samling historier frå hans eige liv og livet på høgfjellet. Den andre boka, "Rallaren og Djevelens tunnel" er ei oppdikta roman basert på fakta om rallaren sitt liv under utbygginga av Bergensbana. Boka kom ut rett etter at Nesbø døydde i november 2023.

## Referanser
Johan Nes

**Johan Nes** (født 19. desember 1963) er en norsk lokalpolitiker for Arbeiderpartiet. Han var varaordfører i Lærdal kommune fra høsten 2011 til sommeren 2012, da han flytta ut av kommunen. Før dette hadde han én periode i kommunestyret. Han var medlem av kommunestyret i Årdal fra 1999 til 2002.

Nes er utdanna teknisk tegner og var i over 30 år tilsatt ved Norsk Hydro i Årdal. I 2012 flytta han til Sandnes.

## Referanser
Marie-Helene Hollevik Brandsdal

**Marie-Helene Hollevik Brandsdal** (født 28. mai 1976) er en norsk lokalpolitiker for Arbeiderpartiet. Hun var varaordfører i Årdal kommune fra 2007 til 2015.

I valgperioden 2021–25 er hun Arbeiderpartiets første vararepresentant til Stortinget fra Sogn og Fjordane.

Brandsdal er utdanna sosionom og arbeider i NAV.

## Referanser
Ragnhild Sæle

**Ragnhild Sæle** (født 25. mai 1958) er en norsk lokalpolitiker for Arbeiderpartiet. Hun var varaordfører i Jølster kommune fra 2011 til 2015. Før dette hadde hun vært i kommunestyret i fire perioder. I perioden 2015–19 var hun medlem av kommunestyrets utvalg for plan og utvikling. Etter kommunesammenslåinga i 2020 er hun varamedlem til Sunnfjord kommunestyre.

Sæle har hatt tallrike verv i organisasjonene for saue- og geiteavl lokalt og nasjonalt, blant annet som ordfører i Norsk Sau og Geit.. Hun er daglig leder i Jølster avløysarlag (nå Jølster Landbrukstenester).

## Referanser
Nina Grotle

**Nina Klara Grotle** (født 28. mars 1962) er en norsk lokalpolitiker for Arbeiderpartiet. Hun var varaordfører i Bremanger kommune fra 2007 til 2015. Hun har vært medlem av kommunestyret sia 2003.

Grotle arbeider som barnehagestyrer.

## Referanser
Kristin Maurstad

**Kristin Maurstad** (født 30. april 1980 i Vanylven) er en norsk politiker for Arbeiderpartiet. 

Hun var ordfører i Vågsøy kommune fra 2015 fram til kommunesammenslåinga i 2020. Hun blei første gang innvalgt i kommunestyret i 2007. Fra 2011 til 2015 var hun varaordfører. 

Maurstad var vararepresentant til Stortinget fra Sogn og Fjordane i tre perioder fra 2009 til 2021. Fra desember 2012 til april 2013 var hun konstituert som statssekretær i Nærings- og handelsdepartementet.

Maurstad har utdanning fra Høgskolen i Volda. Hun har arbeidd som lærer og som prosjektleder, blant annet i Måløy Vekst og i Fram Flora, Flora kommune sitt selskap for næringsutvikling. I 2013 blei hun leder i utviklingsselskapet Innovatitt. Da Vågsøy og Flora gikk sammen til Kinn kommune i 2020, fikk hun stillinga som kommunalsjef for innovasjon og utvikling.

Maurstad er datter av Jon Aasen, som har vært ordfører i Vanylven og fylkesordfører i Møre og Romsdal.

## Referanser


## Eksterne lenker
*
Dyster gård

**Dyster gård** er, sammen med Ås, Ris og Treider, en av fire urgårder i Ås kommune. Disse gårdene hadde store områder som var avgrenset av vassdrag, men etter hvert ble urgårdsområdene stykket opp i mindre gårdsområder.

Gården har en markert gårdsbebyggelse, med hovedbygning fra slutten av 1600-tallet. Det er også registrert fornminner i området.

Ås stasjon ble utskilt fra Dyster i 1879, og dette var starten på utviklingen av Ås sentrum. Dette viser den nære tilknytningen kulturlandskapet har hatt til Ås sentrum, og Dyster gård sin verdi som dokumentasjon av stedshistorien.

Gården utgjør i dag cirka 500 dekar og driver med ammekuer, korn og frøproduksjon.

## Referanser
William Joseph Donovan

**William Joseph (Wild Bill) Donovan** (født 1. januar 1883, død 8. februar 1959) var en amerikansk soldat, jurist, etterretningsoffiser og diplomat. Donovan er best kjent som leder for Office of Strategic Services (OSS) under andre verdenskrig. Han er også kjent som «amerikansk etterretnings far» og «CIAs far».

## Referanser
Acis and Galatea

***Acis and Galatea*** (HWV 49) er en opera av Georg Friedrich Händel med tekst av John Gay. Verket har iblant beskrevet som en *[[serenata]]*, en *[[maskespill|masque]]*, en *[[pastoral]]* eller *pastoral opera*, en "liten opera" (i et brev fra komponisten mens han arbeidet med den) og til og med, feilaktig, et oratorium. Verket var fra begynnelsen tenkt som et maskespill i en akt da det hadde premiere i 1718. Händel gjorde det seinere om det til en "serenata" i tre akter for den italienske operaensemblet han hadde i London i 1732 og tilføyde en rekke sanger som ble flettet med de opprinnelige engelske. Han gjorde seinere om verket til en opera i to akter i 1739.

## Roller

## Kilder
*Stanley Sadie. "Acis and Galatea", *[[Grove Dictionary of Music and Musicians|Grove Music Online]]*, red. L. Macy (lest 1. april 2006), grovemusic.com (abonnement).
*Winton Dean. "Handel's Dramatic Oratorios and Masques". Oxford: Oxford University Press, 1959.
*Music Associates of America: ''Acis and Galatea'' 

## Eksterne lenker
*  
* Libretto til '''''Acis and Galatea''''', Degotts og Potharns versjon.
Codex Frisianus

**Codex Frisanus** (islandsk: *Fríssbók* eller *Frísbók*) er et pergamentskrift fra 1300-tallet. Skriftet ble sannsynligvis skrevet av en islending i Norge eller på Island, men kom raskt til Norge. Det inneholder Snorres *[[Heimskringla]]*, bortsett fra Olav den helliges saga. I tillegg er Håkon Håkonssons saga også tatt med. 

## Historikk
Filologen Carl Richard Unger mener at manuskriptet er skrevet i Norge i begynnelsen av det 14. århundre. Dette begrunner han med at manuskriptet ikke er så preget av røyk og slitasje som de manuskripter som er funnet på Island, og at de notater og tilføyelser som er gjort før ca 1700, er gjort på norsk. Språkføringen tyder likevel på at en islending har ført den i pennen. Unger mener at de siste spalter er skrevet av en annen person, mest sannsynlig en nordmann. Dette begrunnes med endring av ortografien som Unger har gjort nærmere rede for i forordet til den trykte utgaven av codexen fra 1871. Codexen ble funnet i Bergen i 1550 og brakt til Danmark i 1600. Navnet Codex frisianus har manuskriptet fått etter bokens eier Otto Friis i Salling, Danmark. Boka har senere vært i eie hos etatsråd Jens (Janus) Rosenkrants, før den ble ervervet av historikeren Árni Magnússon og inngikk i hans store samling av manuskriper - den Arnamagnæanske Samling i København i 1696. Den er katalogisert som No. 45 Folio. Boka er utlevert til Island i 1980-årene.

## Innhold
Manuskriptet inneholder stort sett alle Snorres kongesagaer med unntak av Olav den helliges saga som er den lengste av alle sagaene. Det er skrevet en anmerkning fra avskriveren som tyder på av denne sagaen er skrevet i en egen bok som senere er gått tapt. I tillegg til Snorres sagaer er også Håkon Håkonssons saga, skrevet av Sturla Tordsson på 1260-tallet, tatt med, og et åpenrom i manuset tyder på at også Sverres saga, skrevet av Karl Jonsson på 1180-tallet, var tenkt skrevet inn.

Innholdsfortegnelse:
*Prolog
*Ynglingesagaen
*Halvdan Svartes saga
*Harald Hårfagres saga
*Håkon den godes saga
*Harald Gråfells saga
*Olav Tryggvasons saga
*Magnus den godes saga
*Harald Hardrådes saga
*Olav Kyrres saga
*Magnus Berrføtts saga
*Sigurd, Øystein og Olavs saga
*Magnus blindes og Harald Gilles saga
*Sigurd Slembes saga
*Inges saga og brødrene hans
*Håkon Herdebreds saga
*Magnus Erlingssons saga
*Håkon Håkonssons saga

## Referanser


## Eksterne lenker
* Oppslag i Store norske leksikon
* Digital utgave
Hinduistiske høytider

**Hinduistiske høytider** er en betegnelse på religiøse høytider som markeres eller feires innen hinduismen. Det er ikke mulig å tallfeste hvor mange hinduistiske høytider som finnes. Det finnes små høytider som blir feiret i en enkelt landsby og store høytider som blir markerte i hele den hinduiske verden. De gamle og sprikende tradisjonene bak hinduismen kan være en grunn; en annen at hindukalenderen ikke har hviledager slik den jødiske, kristne og muslimske har. De mange høytidene blir en annen måte å skape avbrekk i hverdagen på for hinduene.

De fleste større høytidene finner sted mellom august og desember. Noen høytider blir ikke feiret hvert år, men sjeldnere, for eksempel hvert tolvte år (*[[Kumbh Mela]]*).

## Bakgrunn for høytidsfeiringene
Høytidene kan markere mytologiske eller dagligdagse hendelser, ofte begge deler. De kan for eksempel minne om hvordan en *[[asura]]* (demon) ble overvunnet, eller være en årlig markering av innhøstingen. Årsgangen blir markert med nyttårsfeiringer og mindre fester til visse tider, for eksempel ved nymåne, fullmåne, eller ganske enkelt begynnelsen av en ny måned.

Viktige livshendelser, som bryllup, svangerskap, fødsler og overgangsriter er private høytider som blir feiret innen en familie eller et landsbyfellesskap. Divali er den viktigste høytiden i Hinduismen.

## Feiring
Den religiøse markeringen av en høytid innebærer som regel en større eller mindre *[[pudsja]]*. Denne kan foregå hjemme ved et husalter eller i større stil i et tempel. Tenning av lys og utdeling av velsignet vann, mat, blomster eller fargestoff er gjerne del av dette begge plasser. Opptog hører med til mange høytider.

Det er vanlig å forberede seg til høytiden ved å vaske seg og (ofte) ta på nye klær. God mat og musikk kan òg være viktige deler av en høytidlig markering.

## Oversikt
Dette er noen hinduhøytider, grovsortert etter tidspunkt. De viktigste har oransje bakgrunn. Tabellen omhandler kun feiringer i India; merk at hinduistiske høytider feires også i andre land.

## Eksterne lenker
* 
* Hindu Holidays 2013
* Hindu Festivals Calendar 2013
Hansadansen

***Hansadansen*** er en musikk-EP med Spetakkel, utgitt i 2004. Albumet lå en uke på VG-lista og endte med 16.-plass.

## Sporliste

# «På'an igjen»
# «Samme gamle», feat. Robert Post
# «Hansadansen»
# «Hansadansen» (Rappkjeftet røykerobot remix), Ugress Remix
# «Gjør det vi gjør», Teebee Remix)
Lanassa av Siracusa

**Lanassa** (gresk: Λάνασσα) var en datter av kong Agathokles, tyrann av den gresk bystaten Siracusa på Sicilia, og kanskje med hans andre hustru Alkia.

I 295 f.Kr. giftet Agathokles bort Lanassa til kong Pyrrhos av Epirus. Agathokles eskorterte selv Lanassa med sin flåte til Epirus og hennes brudgom. Hun fikk øya Korkyra (dagens Korfu) som medgift i ekteskapet. Paret fikk en eller to sønner, Alekander og muligens også sønnen Helenos. Det er mulig at Helenos var resultatet av et annet ekteskap som Pyrrhos hadde, da med Birkenna, en prinsesse fra Illyria.

Av sistnevnte grunn, at Pyrrhos hadde flere hustruer enn henne selv, og at han viste større omsorg for sine «barbariske» hustruer enn henne, gjorde at hun rømte fra ektemannen og dro til Korkyra. Her tilbød øya som medgift til Demetrios I Poliorketes, da konge av Makedonia, om han giftet seg med henne. Demetrios kom, giftet seg med henne og okkuperte øya. Etter at Agathokles døde i 289 f.Kr. hevdet Pyrrhos, i hevd å ha vært tidligere ektemann til Lanassa, arvelig rett til Sicilia. På grunnlag av dette kravet, inviterte innbyggerne av Siracusa Pyrrhos i 279 f.Kr. for å lede dem i krigen mot Kartago.

## Referanser


## Litteratur
* Stähelin, Felix (1924): «Lanassa 2)» i: *Realencyclopädie der Classischen Altertumswissenschaft*. Bind XII, 1, col. 617-618.
Musikk (Samvirkelaget-album)

***Musikk*** er et musikkalbum med Samvirkelaget, utgitt i 2007. Albumet lå fire uker på VG-lista og endte med 5.-plass som beste plassering.

## Sporliste

# «Blåhvit»
# «Itjnå»
# «Ikke snakk til meg om interiør»
# «Balladen om Ole Høiland»
# «Johnny»
# «Virvelstevet»
# «Arbeiderbevegelsen»
# «Stopp volden»
# «Det lukter svovel»
# «Streikevakt»
# «Adlyd ordre»
# «Bella ciao»

## Eksterne lenker
*
Spetakkel presenterer Slaglinjelaget

***Spetakkel presenterer Slaglinjelaget*** er et musikkalbum med Spetakkel, utgitt i 2005. Albumet lå en uke på VG-lista og endte med en 28.-plass.

## Sporliste

# «Intro»
# «Dobbeltmoral»
# «Tilbake»
# «B-Gjengen»
# «Kling kling»
# «Rett vare»
# «Vestkyst»
# «Ingenting er som The Real Thing»
# «Skyggen av ditt smil»
# «13 punkt»
# «Pass på trinnene»
# «Chicks»
# «Samfunnsfag»
# «Sticks and Stones»
# «Bergen City (og litt av Lillestrøm)»
# «Fra scenekant til scenevant»
Chifrijo

**Chifrijo** er en kostarikansk matrett. Den ble oppfunnet av Miguel Ángel Cordero Araya, eieren av to barer i Tibás og Guadalupe i utkanten av San José, i 1990-åra. Han har tatt patent på retten, men den er i dag vanlig på de fleste spisestedene i landet.

Navnet er ei sammensetning av den første stavelsen i hver av de to hovedingrediensene: **chi**charrones (flesk) og **frij**oles («bønner»). I tillegg inneholder retten ris og pico de gallo (tomat, agurk, hvitløk, koriander, løk og sitronjus).

## Eksterne lenker
* *La Prensa Libre*: «El “Chifrijo”: única boca patentada en Costa Rica». 22. januar 2005.
* Oppskrift på chifrijo hos *Perfil*
* Costa Rican Food - Chifrijo hos CNN iReport
Svend Larsen Skaardal

**Svend Larsen Skaardal** (født 23. september 1862, død 14. juni 1930) var en norsk politiker, ordfører og stortingsmann, tilhørende Arbeiderpartiet.

Skaardal var i ungdommen gruvearbeier. Han overtok farsgården i Ålen i 1888 og drev den til sin død. Han var medlem av Ålen herredsstyre fra 1893. Fra 1896 satt han i formannskapet, og i 1908 ble han ordfører. Dette vervet hadde han fram til 1916.

Han var i mange år medlem av Norsk Arbeidsmandsforbunds hovedstyre, og fra 1923 styremedlem av Sør-Trøndelag fylkesparti av AP.

Skaardal satt på Stortinget en periode fra 1916 til 1918 (fra Guldalen krets), deretter tre perioder fra 1922 til 1930 (fra Sør-Trøndelag fylke). Den første perioden var han medlem av justiskomite nr. 1, og så av skog- og vassdragskomiteen. De tre siste periodene satt han i landbrukskomiteen, der han var sekretær 1924–27 og nestformann 1928–30.

## Referanser


## Kilder
* «Skårdal, Svend Larsen», *Arbeidernes Leksikon* bind VI, Arbeidermagasinets forlag (1936)

## Eksterne lenker
*
Sørsia Mixtape

***Sørsia Mixtape*** er et musikkalbum med Sørsia gerilja, utgitt i 2005. Dette er hiphop-gruppas debutalbum

## Sporliste

# «Intro»
# «Blør for sør»
# «Skurke med gutta»
# «Spreng»
# «Tøff i trynet»
# «Dagen etter»
# «Et sted»
# «Mekke trekk»
# «Ol' Skool Shitn»
# «Kloakkslam»
# «Chokesomos**t»
# «Clappedy Mack»
# «Sørsiografien»
# «Heismusikk fra helvete»
# «Nok prat»
# «Hallo Ludder»
# «Det e itj min feil»
# «Fuck You»
Vickie Guerrero

**Vickie L. Guererro** (født *Lara* 16. april 1968 i El Paso i Texas) er en personlighet innenfor wrestlingforbundet World Wrestling Entertainment (WWE). Karakteren hennes kan beskrives som ond, naiv og oppmerksomhetssyk. Guererro var kona til den avdøde Eddie Guererro.

## Referanser


## Eksterne lenker
* 
*  
* 
* 
*  Vickie Guerrero på www.wwe.com
Target Intelligence Committee

**Target Intelligence Committee** (TICOM) var et amerikansk-britisk prosjekt etablert under andre verdenskrig for å finne og ta hånd om tyske etterretningsressurser, spesielt innenfor kryptografi. TICOM ble iverksatt fra 1944 ved Bletchley Park og seks team av britiske og amerikanske spesialister ble sendt med de allierte styrkene som erobret Vest-Europa.

TICOM ble primært støttet fra de amerikanske kryptografiorganisasjonene og hadde støtte fra høyeste hold. Flere team ble sendt i felt rett bak kamphandlinger.

I april 1945 fant et team fra TICOM russiske koder og krypteringsutstyr i et tysk etterretningssenter. TICOM ble formelt oppløst i november 1945, men britiske og amerikanske eksperter fortsatte å benytte materialet i årevis.

## Referanser


## Litteratur

* *American Cryptologi during the Cold War, 1945-1989: The Struggle for Centralization 1945-1960*

## Eksterne lenker
* TICOM arkiver  (engelsk)
* American Cryptology during the Cold War; 1945-1989, fra National Security Agency (engelsk) (PDF)
Bøkling

**Bøkling** er saltet varmrøkt småsild. Silden blir fanget vår og sommer. Silden er rik på de marine omega 3-fettsyrene.
Bøkling brukes til middag, kalde anretninger, i salat og som fingermat.

## Se også
* Kippers

## Litteratur
*
Dragaredokko

***Dragaredokko*** er navnet på en opera av den norske komponisten Geirr Tveitt, uroppført i 1940. Hele originalpartituret ble ødelagt i brann i 1970, men et ufullstendig utgave for piano finnes fortsatt i Nasjonalbiblioteket.

## Referanser
Palmelunden i Elche

**Palmelunden i Elche** (spansk: *El Palmeral de Elche*; valensiansk: *Palmerar d'Elx*) er en palmeplantasje i den spanske byen Elche i regionen Valencia. Den er Europas største palmelund.

Palmelunden strekker seg over en flate på 1,5&nbsp;km² inne i byen Elche og omfatter byparken (Parque Municipal) og mange frukthager. Den inneholder over 11&nbsp;000 palmer, fremfor alt daddelpalmer. Noen av disse har nådd en alder på rundt 300 år. På sitt høydepunkt i det 18. århundre omfattet El Palmeral en omtrent dobbelt så stor flate og rundt 200&nbsp;000 palmer. Dadlene blir høstet i desember. Den største palmen er «Keiserpalmen» (Palmera Imperial); den har 7 stammer og minner derfor om en kandelaber. Palmen ble oppkalt etter keiserinne Sissi, som besøkte plantasjen i 1894.

## Historikk
Det antas at palmer ble plantet på samme sted av punere allerede i 5. århundre før Kristus, disse hadde bosatt seg i Sørøst-Spania. Lunden overlevde romerne og maurerne. Vanningssystemet ble utbygd i Abd ar-Rahman Is regjeringstid på slutten av 700-tallet, det er fremdeles i bruk. Lunden, slik den står i dag, oppsto under maurerne i det 10. århundre. Selv om området bare har en nedbørsmengde på 300&nbsp;mm har det blitt anlagt et flikkverk av dyrkete flater langs vanningskanalene fra den saltholdige elva Vinalopó, disse flatene blir avgrenset av palmer, som også gir skygge, slik at det har oppstått et eget mikroklima. 

## UNESCOs verdensarvliste
El Palmeral de Elche ble tatt opp i UNESCOs liste over Verdens kulturarv i år 2000. 

## Billeangrep
I 2005 ble det oppdaget at palmelunden var angrepet av billen Rhynchophorus ferrugineus; denne billen er også en trussel mot alle de andre palmebestandene i middelhavsområdet. Billen legger egg inne i stammene, og når eggene klekkes, eter larvene av palmene slik at de dør.

Billenes angrep på palmebestandene er fortsatt en stor bekymring per mars 2024.

## Referanser


## Eksterne lenker
* Palmeral of Elche i UNESCOs liste 
* El Palmeral de Elche - A Cultural Landscape Inherited from Al-Andalus
SVs studieforbund

**Sosialistisk Venstrepartis Studieforbund (SVSF**) er et studieforbund for Sosialistisk Venstreparti og Sosialistisk Ungdom.
 
SVSF har som formål at det skal være mulig for alle som bor i Norge å bli kjent med og lære om sosialistisk politikk i skapende og trygge fellesskap. Organisasjonen skal i sin virksomhet organisere og legge forholdene til rette for folkeopplysning og opplæring i medlemsorganisasjonene, innenfor rammen av Lov om Voksenopplæring.
 
Sosialistisk Venstrepartis Studieforbund setter ifølge egenomtalen «det skapende mennesket» i sentrum ved å legge til rette for:
*  Personlig utvikling og læring på egne premisser
*  Heving av kompetanse og kunnskap
*  Erfaring med demokratisk organisasjonspraksis

## Eksterne lenker
*
Misterio de Elche

**Misterio de Elche** (katalansk **Misteri d'Elx** [] er et spansk mysteriespill om Marias himmelfart. Verket er fra middelalderen; og fremføres fremdeles årlig i Elche.

Siden 2001 har verket vært oppført på UNESCOs liste over mesterverker i muntlig og immateriell kulturarv.

## Referanser


## Eksterne lenker
* 
*
Yohio

**Yohio**, egentlig **Kevin Johio Lucas Rehn Eires** (født 12. juli 1995 i Sundsvall) er en svensk sanger, låtskriver og gitarist. Han er mest kjent for sin visual kei-stil. Han debuterte i Japan 2011, og i 2012 signerte han en kontrakt med Universal Music Japan. Han var tidliger gitarist i det svenske bandet Seremedy.

## Diskografi
### Album
* *Break the border* (2013)
* *Together We Stand Alone* (2014)
* *Snöängelns rike* (2015)

### Extended play
* *Reach the Sky* (2013)

### Singler
* *Sky limit* (2012)
* *Our Story* (2012)
* *Heartbreak Hotel* (2013)
* *Himlen är oskyldigt blå* (2013)
* *You're the One* (2013)
* *Welcome to the City* (2013)
* *Yohio* (2014)
* *To the End* (2014)

## Referanser




## Eksterne lenker
* 
* 
* 
* 
* Offisielt nettsted 
* Profil hos Ninetone Records
Kaare M. Bilden

**Kaare Mikael Bilden** (født 5. november 1976) er en norsk journalist og forfatter.  

Bilden har jobbet blant annet i Radio Nova, NRK, *[[Ny Tid]]* (som debattredaktør), *[[Dagsavisen]]* og *[[Morgenbladet]]*.

Under SKUP-konferansen 2010 fikk han diplom og hederlig omtale fra Internasjonal Reporter, for reportasjen «M-pesa: Innovative Afrika» [1,2]. Bilden vant i 2003 prisen for årets beste lokalradioproduksjon, for dokumentarserien «Zulu-kaos-eskapaden» fra Sør-Afrika [3,4,5].

## Bibliografi
* *Mat er makt. Myter og muligheter i matens storpolitikk* (Aschehoug 2011, pocket 2012).
* *Nasjonal tvangstrøye *(Mentor Medier Forlag 2008).

## Kilder
* Internasjonal reporter: «Tidligere vinnere av IRs journalistpris »
* Ny Tid: «Ny Tid-journalister vant to av tre priser»
* Radionytt: «Priser til Radio Nova»
* Presentasjon av Kaare M. Bilden i Forfatterkatalogen på Forfattersentrums nettsider

## Eksterne lenker
* 
* Om Kaare M. Bilden på Aschehougs hjemmeside
Kinas Grand Prix 2013

**Kinas Grand Prix 2013** var et Formel 1-løp avholdt den 14. april 2013 på Shanghai International Circuit. Det var det tredje løpet i Formel 1-sesongen 2013. Løpet ble vunnet av Fernando Alonso i Ferrari.

## Klassifisering
### Kvalifisering

### Løpet

**Noter til tabellene:**
*  - Webber kvalifiserte til 14. startposisjon, men ble flyttet bakerst på griden da det ikke var tilstrekkelig bensin igjen i bilen til den obligatoriske prøven på én liter etter kvalifiseringen. Red Bull-teamet valgte deretter å bytte Webbers girkasse for å forbedre hans topphastighet og muligheter for forbikjøring, og som følge av dette måtte han starte fra pit lane.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
GFS

**GFS** kan sikte til: 

* Selskapsformen gjensidig forsikringsselskap

;eller
* Global File System
* Gluster File System
* Google File System
Segura (elv)

**Segura** (latin: *Thader*, arabisk: *War-Alabiat*) er ei elv og et vassdrag sørøst i Spania.

Kilden er ved Santiago Pontones i provinsen Jaén, og renner gjennom  Calasparra, Cieza, Murcia, Beniaján, Orihuela, Rojales, før den munner ut i Middelhavet nær Guardamar del Segura i provinsen Alicante. Noen sideelver er Mundo (som starter nær Riópar), Alhárabe (som starter i Moratalla), Mula og Guadalentín.

Segura er vanligvis delvis inntørket, men av og til kan kraftig regn føre til flom, noe som vanligvis skjer hvert 6. til 9. år, alltid om høsten. 

På 1900-tallet har det vært store flommer i 1946, 1948, 1973, 1982, 1987 og 1989. Siden 1990 har de nedre delene av elva blitt kanalisert og kurver har blitt fjernet. Dette har ført til bedre flomvern. Kanalen ble satt på prøve i september 1997 og oktober 2000 da kraftig regn førte til stor avrenning. 

Elvesletta heter *Vega del Segura* og er et særdeles frodig jordbruksområde der det blir dyrket mye frukt, grønnsaker og blomster. Området er tredelt, *Alta*, *Media* og *Baja* (øvre, midtre og nedre).

Segura er en av de mest forurensene elvene i Europa. De siste årene har en derfor drevet omfattende vannoppberedning og installert renseanlegg som har forbedret forholdene i elva. 

## Demninger i vassdraget (utvalg)
* Alfonso XIII-demningen, Quipar, Murcia
* Camarillas-demningen, Mundo, Albacete
* Cenajodemningen, Segura, Albacete
* Ciervademningen, Mula, Murcia
* Fuensanta-demningen, Segura, Albacete
* La Pedrera-demningen, Rambla de Alcoriza, Alicante
* Santomera-demningen, Rambla Salada, Murcia
* Talavedemningen, Mundo, Albacete

## Eksterne lenker
* 
* Segura på embalses.net
Henrik Grosch

**Henrik August Grosch** (født 21. juli 1848 i Christiania, død 11. februar 1929 samme sted) er kjent som den første leder for Kunstindustrimuseet og en ekspert på vevkunst og Herrebøefajanse.

Han vokste opp i Christiania der faren var snekkermester. Etter examen artium 1865, knapt sytten år gammel, studerte han videre og ble tildelt en cand.jur. i 1871 som ga ham innpass i Justisdepartementet der han ble fra 1873 inntil han i 1886 fikk tilslag på jobben som konservator i Kunstindustrimuseet der han virket som deltids sekretær fra det åpnet i 1876 og som direktør fra 1894 inntil han gikk av med pensjon i 1919 og ble etterfulgt av Hans Dedekam (1872–1928) som døde brått så ung i sitt virke året før Grosch selv gikk bort. Grosch rakk å stifte Den Norske Husflidsforening i 1891 og fikk ikke uventet en St. Olavs Orden for dette i 1897. Utover å sitte i foreningens ledende organer i flere år, tok han fra 1910 til 1915 på seg formannsvervet i Norges Husflidsråd.

Henriks foreldre var snekkermester Christian August Grosch (1815–1885) og Georgine Mathilde Stougaard (1809–1895) fra Egersund. Farens storebror er den store byarkitekt Christian Heinrich Grosch (1801–1865) med Slottet i Oslo. Farens lillesøster er Nanna Sophie Grosch (1818–1890) gift med arkitekten Carl Heinrich Voss, deres datter Nanna Margaretha Voss (1848–1923) gir i 1883 sitt ja til Henrik August, de gifter seg i tyske Altona der hun (Nanna Margaretha) er født. Datteren Nanna Grosch (1885–1977) jobber i 1910 for faren der i Kunstindustrimuseet mens sønnen Henrik Grosch (1890–1946) fortsatt er studerende.

Grosch hadde stor betydning for bygdekunstnere som Lars Kinsarvik.

## Utgivelser
* Gamle norske Tæpper, Berlin 1889
* Haandbog i huslige kunstarbeider, 1892
* Gammel norsk billedvævning, Berlin 1901
* Herrebøe-fayancer, 1901
* Gammel norsk vævkunst, 10 mapper, 1913–22
* Husfliden paa jubilæumsutstillingen 1914, 1924
* H. Muthesius: Stilarkitektur og Bygningskunst, 1909, oversettelse

## Referanser
Burang

**Burang**, også kalt **Taklakot** (tibetansk: སྤུ་ཧྲེང་རྫོང, **Purang Dzong**, Wylie: *spu hreng rdzong*, kinesisk: 普兰县; pinyin: *Pǔlán Xiàn*) er et fylke i prefekturet Ngari i den autonome region Tibet i Folkerepublikken Kina. 

Befolkningen var på  innbyggere i 1999.

Selve storkommunen Burang hadde  innbyggere i 2000

## Kulturminner
Khorchagklosteret, bygd i 996, ble i 2001 oppført på Folkerepublikken Kinas liste over kulturminner.

## Administrative enheter
**Storkommune:**
* Burang (普兰镇)
**Kommuner:**
* Baga (巴嘎乡)
* Hor (霍尔乡)

## Referanser


## Eksterne lenker
* Burang County (tibettravel.info)
Alfa Centauri Bb

**Alfa Centauri Bb** var en antatt eksoplanet i stjernesystemet Alfa Centauri, og var med det den nærmeste kjente eksoplaneten. Alfa Centauri Bb skulle gå i bane omtrent 6&nbsp;millioner kilometer fra stjernen Alfa Centauri B, og dermed utenfor den beboelige sonen. Oppdagelsen av planeten ble annonsert i 2012, på bakgrunn av observasjoner med HARPS-instrumenetet ved La Silla-observatoriet i Chile.

Nye forskningsresultater i 2015 slo derimot fast at det er usannsynlig at planeten eksisterer.

## Referanser


## Eksterne lenker
* «Planet Found in Nearest Star System to Earth» - ESO
Liste over land etter lengde på veinett

Dette er en **liste over verdens land etter samlet lengde på veinett**. De oppgitte veilengdene omfatter både asfalterte og uasfalterte veier. Opplysningene er basert på tall fra CIA World Factbook.

## Eksterne lenker
* Rank Order - Roadways CIA World factbook  (på engelsk)
Den kinesiske drøm

**Den kinesiske drøm** (kinesisk: 中國夢, pinyin: *Zhōngguó  mèng*) er et politisk signaturmotto som siden 2012/2013 er blitt benyttet av det kinesiske kommunistiske parti og av den kinesiske regjering under Xi Jinping, og som sikter til landets ambisjon om å bringe fattigfolket inn i middelstanden og stadig flere, og landet som sådan, til rikdom. Selv om landet formelt fast bekjenner seg til kommunisme, er virkemidlene for å oppnå denne drømmen mer lik kapitalistiske virkemidler.

Uttrykket ble først benyttet av det kommunistiske kommunistpartis generalsekretær Xi Jinping den 29. november 2012, og med økt frekvens etter hans tiltredelse som landets president i mars 2013.

Slike slagord er siden Deng Xiaopings tid blitt ærabetegnende for den til enhver tid sittende kinesiske ledelse, og kan således være å ligne med æranavnene fra den kinesiske keisertiden.

Videre er uttrykket inspirert av det eldre *[[The American Dream]]*.

## Referanser


## Eksterne lenker
*
Kepler-62f

**Kepler-62f** er en eksoplanet (planet utenfor solsystemet), som er oppdaget i bane rundt stjernen Kepler-62. Det er den femte av fem planeter rundt Kepler-62 som er oppdaget av NASAs romteleskop Kepler. Kepler-62f ble funnet ved å oppdage at den passerte mellom sin stjerne og oss. Under passasjen blir lysstyrken til stjernen litt mindre enn den normalt er. Kepler-62f er høyst sannsynlig en jordlignende planet som ligger i stjernens beboelige sone.147

## Referanser
Daniel Georg Nyblin

**Daniel Georg Nyblin** også skrevet **Nyblinn** (født 6. august 1826, død 2. september 1910) var en norsk fotograf og tidligere skuespiller ved Christiania Theater.

Nyblin er særlig kjent for sine portretter blant annet av Henrik Ibsen. En stor del av arkivet etter Nyblin inngår i samlingen etter Botsfengselet hvor han hadde fotografert mer enn  fanger som såkalt «detektiv-fotograf».

Nyblin hadde atelier i Christiania fra 1866, først i Skippergata og senere i Karl den 12tes Gade. Etter hans død overtok enken firmaet og noen år senere sønnen Georg Andreas.

## Kilder
* 

## Eksterne lenker
* 
*
Ola Tarjei Kroken

**Ola Tarjei Kroken** (født 11. mars 1976) er en norsk lokalpolitiker for Arbeiderpartiet. Han varvaraordfører i Gloppen kommune fra 2011 til 2015, etter at han første gang ble valgt inn i 2007. 

Kroken var leder for Ålfotbreen Verneområdestyre og nestleder i Naustdal-Gjengedal verneområdestyre fra 2011. I tillegg sitter han som styremedlem i Sogn og Fjordane Teater i perioden 2011–2015. Kroken innehar også flere verv i andre organisasjoner og institusjoner.  

Kroken arbeider som kinosjef for Gloppen kino og daglig leder i kulturhuset Trivselshagen.

## Referanser
Knut A. Aaning

**Knut A. Aaning** (født 23. april 1880, død 1922) var en norsk fotograf 
fra Stryn. Han fikk opplæring i Bergen og fra rundt år 1900 arbeidet han i Oppstryn frem til han døde i 1922. 

Etter hans død ble negativsamlingen hans lagret i kjelleren i huset han hadde eid, for så å bli flyttet ut i revefarmen. På 1970-tallet endte den på søppelfyllingen. Av en negativsamling som sannsynligvis har bestått av mange tusen glassplater er kun
23 bevart. De tilhører Fylkesarkivet i Sogn og Fjordane.

## Referanser


## Kilder
* Fylkesarkivet i Sogn og Fjordane
* 

## Eksterne lenker
*
Kolbjørn Roset

**Kolbjørn Roset** (født 9. april 1950) er en norsk lokalpolitiker for Arbeiderpartiet. Han var varaordfører i Stryn kommune fra 2011 til 2015. Han var medlem av kommunestyret i fire perioder fra 1999 til 2015.

Roset er snekker av yrke. Han har arbeidd som skolevaktmester og fagarbeider i barnehage.

## Referanser
Line Hatmosø Hoem

**Line Hatmosø Hoem** (født 27. november 1985) er en norsk lokalpolitiker for Arbeiderpartiet.

Hun var varaordfører i Kristiansund kommune fra 2011 til 2015. Høsten 2021 ble hun fylkesvaraordfører i Møre og Romsdal. Hun hadde da sittet på fylkestinget i ti år. 1. januar 2023 overtok hun som fylkesordfører.

Hun var en av de overlevende etter massedrapet på Utøya i 2011. I 2021 var hun en av fire overlevende som fortalte sin historie i dokumentarfilmen *[[Generasjon Utøya]]* ti år etter massedrapene.

Hun har vært daglig leder ved frivilligsentralen i Kristiansund.

## Referanser
Rigmor Lundby

**Rigmor Lundby** (født 25. februar 1962) er en norsk lege, forsker og tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Skedsmo Idrettslag.

## Personlige rekorder

## Referanser




## Eksterne lenker
;Skøyter
* 
;Medisin
* 
* 
* Disputas: Rigmor Lundby
* Profil og offisiell foretaksinformasjon på Proff.no
Texas Medical Center

**Texas Medical Center** er en stor klynge av medisin- og helserelaterte organisasjoner i Houston i USA. Klyngen består av 54 medlemsinstitusjoner, blant annet 21 sykehus, tre folkehelseinstitusjoner, to universiteter, tre medisinske fakulteter, to farmasiskoler og en odontologiskole.

Texas Medical Centre er Houstons største arbeidsgiver og har 92&nbsp;500 ansatte.

## Referanser


## Eksterne lenker
*
Ottar Jan Løvoll

**Ottar Jan Løvoll** (født 29. november 1951) er en norsk lokalpolitiker for Arbeiderpartiet. Han er varaordfører i Vanylven kommune fra 2011 til 2015. Han var partiets ordførerkandidat ved valga i 2015 og 2019.

Løvoll arbeidde i bygg- og anleggsvirksomhet i mange år, før han rundt 2010 gikk over til å jobbe i barnehage.

## Referanser
Eva Hove

**Eva Hove** (født 8. november 1954) er en norsk lokalpolitiker for Arbeiderpartiet. Hun var ordfører i Fjord kommune for perioden 2019–2023 og var ordfører i Stordal kommune i perioden 2015–2019. Hun har lang kommunalpolitisk erfaring, var innvalgt i Stordal kommunestyre fra 1988 og varaordfører i flere perioder.

Hove er utdannet ved Universitetet i Bergen. Hun jobbet i tjue år ved Stordal skole, før hun i 2000 ble rektor ved Stranda ungdomsskole. Hun har hatt sentrale tillitsverv i fagorganisasjonen Norsk Undervisningsforbund og senere i Lærerforbundet. 

## Referanser
Trygve Holm

**Trygve Holm** (født 5. juni 1945) er en norsk lokalpolitiker for Arbeiderpartiet. Han var varaordfører i Sula kommune fra 2007 til 2015.

## Referanser
Oddbjørn Wærås

**Oddbjørn Wærås** (født 9. mars 1970) er en norsk lokalpolitiker for Arbeiderpartiet. Han var varaordfører i Rauma kommune fra 2011 til 2015.

Wærås har vært ansatt i Posten sia 1988.

## Referanser
Janne Merete Rimstad Seljebø

**Janne Merete Rimstad Seljebø** (født 10. november 1965) er en norsk lokalpolitiker for Arbeiderpartiet. Hun var varaordfører i Sunndal kommune fra 2011 til 2019. Etter valget i 2019  er hun leder av kommunestyrets oppvekst- og omsorgsutvalg.

## Referanser
Lilly Gunn Nyheim

**Lilly Gunn Nyheim** (født 20. september 1960) er en norsk lokalpolitiker som representerer Arbeiderpartiet og som fra 2014 til 2019 var ordfører i Surnadal kommune. Før det var hun varaordfører i kommunen fra 2011 etter å ha hatt sete i kommunestyret fra 1999.

Lilly Gunn Nyheim tiltrådte som ordfører 1. september 2014, da daværende ordfører Mons Otnes (Ap) ble fritatt for ordførervervet for resten av valgperioden på grunn av overgang til annen stilling. Etter kommunevalget i 2015 ble Lilly Gunn Nyheim valgt som ordfører for perioden 2015–2019 med støtte fra Arbeiderpartiet, Miljøpartiet De Grønne og Fremskrittspartiet. 

Lilly Gunn Nyheim arbeidet i Surnadal Sparebank før hun ble ordfører og hadde permisjon fra sin stilling i banken. 

## Referanser
Ekstragalaktisk planet

En **ekstragalaktisk planet** er en planet som ligger utenfor vår egen galakse Melkeveien. Andre begreper som brukes for å beskrive disse er *ekstragalaktisk [[eksoplanet]]* og *eksgaplanet*.

## Referanser
Harvard–Smithsonian Center for Astrophysics

**Harvard–Smithsonian Center for Astrophysics** (**CfA**) er et astrofysisk institutt i Cambridge i Massachusetts, USA. Instituttet utfører forskning innen et bredt spekter av astronomi, astrofysikk og geo- og romvitenskap. Instituttet ble etablert i 1973 som en sammenslåing av Harvard College Observatory (grunnlagt 1839) og Smithsonian Astrophysical Observatory (grunnlagt 1890).

## Eksterne lenker
*
John Hopkins (skuespiller)

**John Hopkins** (født 1974) er en britisk skuespiller, mest kjent for rollen som «Dan Scott» i fjernsynsserien *[[Mord og mysterier]]*.

Hopkins tok sin dramautdannelse ved Royal Academy of Dramatic Art, og studerte engelsk ved University of Leeds fra 1993 til 1996. I studietiden ble han med i studentenes teatergruppe og opptrådte i en rekke oppsetninger, herunder ''Equus'' og *[[Hvem er Ernest]]*. Etter å ha fått sin universitetsgrad ble han med i Royal Shakespeare Company.

I 2004 til 2005 spilte han i *Mord og mysterier* og i spillefilmen *Experiment*.

## Referanser


## Eksterne lenker
*
John Hopkins

**John Hopkins** er navnet til flere personer:

* John Hopkins (skuespiller)
* John Hopkins (komponist)
* John Hopkins (biskop)
Ivar Betten

**Ivar Betten** (født 3. september 1949) er en norsk lokalpolitiker for Arbeiderpartiet. Han var medlem av kommunestyret i Halsa kommune i 32 år mellom 1979 og 2019, da Halsa blei slått sammen med Hemne og deler av Snillfjord til Heim kommune. Han var ordfører i Halsa fra 1999 til 2003 og varaordfører fra 2011 til 2015. 

Betten har vært daglig leder av Klevset Båt & Industriservice og styremedlem i Stiftelsen Maritim Historie Nordmøre.

## Referanser
Bjørn Oldervik

**Bjørn Åge Oldervik** (født 18. oktober 1953) er en norsk lokalpolitiker (Arbeiderpartiet) og forretningsmann. Han var varaordfører i Aure kommune fra 2011 til 2015.

## Referanser
Vissøyre

**Vissøyre** (egentlig:  *fast inntekt*) var en middelaldersk, norsk skatt.

Skatten fremkommer av hertug Håkons retterbøter for Opplandene på 1290-tallet, men har trolig et eldre opphav enn dette. Vissøyren var en særskilt skatt på Opplandene, og var opprinnelig den eneste faste skatten i innlandsbygdene på Østlandet, mens man etter kysten derimot hadde leidangsskatten.  Vissøyren var en personskatt, og ble i likhet med leidangsskatt hovedsakelig ytt i naturalier. Senere ble skatten betalt med et fast beløp per gård, beregnet etter to størrelsesklasser tilsvarende full- og halvgårder.

## Referanser
Klassresan

**Klassresan** er en svensk opera av Anders Nilsson til egen libretto, etter en idé av Lars Bäck. Operaen er komponert i 2003 på bestilling av Operahögskolan i Stockholm. Den hadde premiere 22. november samme år, i regi av Claes Fellbom.

## Eksterne lenker
* Avslutade projekt hos operahogskolan.se  
* Komponisten om verket på sitt nettsted
I due Foscari

***I due Foscari*** er en opera i tre akter av Giuseppe Verdi. Den italienske librettoen, som bygger på skuespillet *[[The Two Foscari]]* av Lord Byron, er skrevet av Francesco Maria Piave. Operaen ble uroppført på Teatro Argentina i Roma 3. november 1844.

## Roller

## Kilder
*Budden, Julian, *The Operas of Verdi, Volume 1: From ' Oberto *to* Rigoletto. London: Cassell, 1984. ISBN 0-304-31058-1.
*Holden, Amanda (Ed.), *The New Penguin Opera Guide*, New York: Penguin Putnam, 2001. ISBN 0-14-029312-4
*Phillips-Matz,  Mary Jane, *Verdi: A Biography'', London & New York: Oxford University Press, 1993   ISBN 0-19-313204-4

## Eksterne lenker
* Libretto
* Aria database
National Highways Authority of India

**National Highways Authority of India** (**NHAI**, hindi: भारतीय राष्ट्रीय राजमार्ग प्राधिकरण) er en etat underlagt den indiske regjeringen med ansvar for bygging og vedlikehold av landets riksveier (*National Highways*), som har en samlet lengde på over 70&nbsp;000 km. Etaten er underlagt Ministry of Road Transport and Highways (Ministeriet for veitransport og hovedveier). Rajinder Pal Singh er nåværende styreleder i NHAI. 

NHAI ble stiftet gjennom promulgasjonen av *National Highways of India Act* i 1988. Det var først i februar 1995 at NHAI formelt ble en etat. Etaten er ansvarlig for planlegging, bygging, vedlikehold, forvaltning og drift av Indias riksveier, som har en samlet lengde på over 71&nbsp;772 km. 

## Indias veinett

## Prosjekter

NHAI har mandat til å gjennomføre National Highway Development Project (NHDP). NHDP gjennomføres i faser. 

* Fase I: Denne fasen ble godkjent i desember 2000, til en estimert kostnad av 300 milliarder INR. Den omfattet Golden Quadrilateral (GQ, motorveiforbindelse mellom Indias fire største byer - New Delhi, Chennai, Mumbai og Kolkata), deler av nord-sør- og øst-vest-korridoren (NS-ØV-korridorene) og forbindelse fra store havnebyer til riksveiene. 
* Fase II: Denne fasen ble godkjent i desember 2003, til en estimert kostnad av 343 milliarder INR. Den omfattet fullføringen av utbyggingen av NS-ØV-korridorene og 486 km med andre riksveier.  
* Fase IIIA: Denne fasen ble godkjent i mars 2005, til en estimert kostnad av 222 milliarder INR, og omfattet en oppgradering av 4&nbsp;035 km med riksveier til firefeltsstandard. 
* Fase IIIB: Denne fasen ble godkjent i april 2006, til en estimert kostnad av 543 milliarder INR, og omfattet en oppgradering av 8&nbsp;074 km med riksveier til firefeltsstandard. 
* Fase V: Denne fasen ble godkjent i oktober 2006. Den omfattet oppgradering av 6&nbsp;500 km (hvorav 5&nbsp;700 km er del av GQ) med riksveier til seksfeltsstandard. Denne fasen er i sin helhet finansiert av private midler med støtte fra staten.
* Fase VI: Denne fasen, som ble godkjent i november 2006, dreide seg om å bygge 1&nbsp;000 km med expressways (motorveier) til en estimert kostnad av 167 milliarder INR. 
* Fase VII: Denne fasen, som ble godkjent i desember 2007 til en estimert kostnad av 167 milliarder INR, fokuserte på å bygge ringveier og overkjørsler (såkalte *flyovers*) for å unngå flaskehalser på bestemte strekninger. 

Fremdriften av NHDP kan følges på NHAIs offisielle nettside, der kartet blir oppdatert med jevne mellomrom. 

## Se også
* National Highways Development Project
* Liste over indiske riksveier
* Samferdsel i India

## Referanser
Ole H. Tokerud

**Ole Hansen Tokerud** (født 10. oktober 1871, død 13. august 1928) var en norsk journalist og politiker (Ap). Tidlig på 1900-tallet var han sentral i oppbygginga av arbeideravisen *[[Dagsavisen|Social-Demokraten]]*, den nåværende *Dagsavisen*.

Tokerud var utdannet smed og typograf. Han ble fagorganisert i 1893, og formann i Den Typografiske Forening i 1899.

Han ble ansatt i *Social-Demokraten* i 1898. To år senere ble han redaksjonssekretær, en stillingen han hadde fram til 1918. Dette var en periode med sterk vekst i avisen, og i denne utviklingen var Tokerud under skiftende redaktører en svært viktig mann. Etter å ha trådt tilbake som redaksjonssekretær fortsatte han å jobbe i avisen fram til sin død.

I årene fra 1905 til 1919 og fra 1925 satt Tokerud i Bærum herredsstyre. Han var stortingskandidat for Arbeiderpartiet i 1906 og 1909, og i 1926&ndash;1927 var han første varamann og møtte også en tid på Stortinget.

Han har fått oppkalt en plass etter seg i Bekkestua sentrum i Bærum.

## Referanser




## Kilder
* «Tokerud, Ole H.», *Arbeidernes leksikon* bind VI, Arbeidermagasinets forlag (1936)
Ragnar Lindås

**Ragnar Lindås** (født 29. oktober 1951) er en norsk lokalpolitiker som representere Høyre og som var ordfører i Hof kommune fra 2011 til 2015. Han var medlem av Hof kommunestyre fra 1995 til 2015.

Lindås arbeidet tidligere som kjøpmann.

## Referanser


## Litteratur
*
Air Express Algeria

**Air Express Algeria** er algerisk flyselskap basert i byen Hassi Messaoud i Algerie. Flyselskapet ble etablert i 2002 og opererer med flyvninger for olje- og gassindustrien i Algerie. Hovedflyplassen er Oued Irara–Krim Belkacem lufthavn i Hassi Messaoud.

## Flåte
* Beechcraft 1900D
* Let L-410
* Let L-420
* Pilatus PC-6 Porter
## Eksterne lenker
*
Don Carlos (opera)

***Don Carlos*** er en grand opera i fem akter med musikk av Giuseppe Verdi. Libretto av Joseph Méry og Camille du Locle er basert på Friedrich von Schillers drama med samme navn. 

## Historie
Operaen ble oppført første gang 11. mars 1867 på Paris Opéra. Før oppføringen på Teatro alla Scala i Milano 10. januar 1884 kortet Verdi ned operaen til fire akter (italiensk tittel *Don Carlo*).

## Roller (utvalg)
* Filippo II (Filip II), konge av Spania - bass
* Don Carlo (Don Carlos), tronfølgeren i Spania - tenor
* Rodrigo, markisen av Posa - baryton
* Storinkvistoren - bass
* En munk - bass
* Elisabeth av Valois, dronning - sopran
* Eboli - mezzosopran
* Tebaldo, Elisabeths pasje - sopran
* Grevinnen Aremberg - Mimas
* Greven av Lerma - tenor
* En herold - tenor
* En stemme fra himmelen - sopran
* Kor og statister 
* Prinsessen av Éboli - mezzosopran

## Handling
Handlingen utspiller seg i Spania i 1560. Det er en kamp mellom kong Filip II og hans sønn Carlos som er forelsket i sin tidligere forlovede som på grunn av stormaktspolitikk ble hans fars hustru (Elisabeth). Dette ledsages av en sjalu og intrigerende hoffdame (prinsessen av Éboli), en selvoppofrende venn (marquis de Posa) og pågående hungersnød, opprør i Flandern og den tidligere keiseren Karl V som "spøker" eller rettere sagt er munk og ikke død som det ble antatt.

## Referanser


## Videre lesing
*
*
*
*
*
Tamfe

**Tamfe** er et begrep som omfatter domestiserte beitedyr av ulike slag.

* Småfe, domestiserte sauer og geiter
* Storfe, domestiserte oksedyr